Feed the Beast

Feed the Beast (בעברית: האכילו את החיה) הוא אלבום הבכורה וההוצאה השלישית באורך מלא של הזמרת הגרמנייה קים פטרס. הוא יצא לאור ב-23 ביוני 2023 בהוצאת חברות התקליטים אמיגו וריפבליק רקורדס. בתור אלבום פופ ודאנס, Feed the Beast חוקר נושאים של אהבה, שברון לב ונהנתנות, עם ליריקה העוסקת במין ברבים מהשירים שלו. קדם לו הסינגל המוביל "Alone" עם ניקי מינאז' והוא כולל שיתופי פעולה עם בנקס  וסם סמית'.

עם יציאתו, האלבום זכה לביקורות מעורבות, שכן מבקרים רבים חשבו שהשירים היו חסרי השראה ומאכזבים בהשוואה לתפוקתה הקודמת של פטרס. כדי לקדם את אותו, פטרס יצאה לסיבוב ההופעות "Feed the Beast World Tour". מבחינה מסחרית, הוא הופיע לראשונה במקום ה-24 בגרמניה והיה הראשון שלה דורג בארצות הברית והממלכה המאוחדת.

 רקע 
ב-3 באוגוסט 2022, לאחר שרמזה על יציאת האלבום Problématique, פטרס אישרה שהדבר נעצר, ובסופו של דבר נגנז. עם זאת, היא אישרה למעריצים להאזין להדלפות. מאוחר יותר היא הבהירה ששלוש רצועות מהאלבום יהיו ב-Feed the Beast. ב-22 בספטמבר 2022, פטרס הוציאה את "Unholy" עם סם סמית'. השיר זכה להצלחה בין-לאומית והגיע למקום הראשון במדינות שונות, כולל הממלכה המאוחדת וארצות הברית, ובסופו של דבר זיכה את שני האמנים בפרס גראמי בקטגוריית "ביצוע הפופ הטוב ביותר של צמד/להקה".

לאחר מכן פטרס הוציאה את הסינגלים "If Jesus Was a Rockstar" בנובמבר 2022 ו-"Brrr" בינואר 2023. ב-21 באפריל 2023, הוציאה את "Alone" עם ניקי מינאז'. השיר הוכיח את עצמו כמוצלח יותר משני הסינגלים שקדמו לו לאחר שזכה להצלחה במצעדים. בעוד שכל הסינגלים היו צפויים להופיע באלבום, "Alone" הוכרז רשמית כסינגל המוביל.

ב-17 בפברואר 2023, הזמרת הצהירה שאלבום שעליו עבדה "במשך שלוש שנים" מוכן לצאת בקיץ הבא, וחלקה את התרגשותה שאנשים ישמעו את השירים. ב-26 בפברואר, האלבום כמעט הוקלט במלואו. ב-15 במאי 2023, פטרס הכריזה על האלבום ברשתות החברתיות שלה. עטיפת האלבום האלטרנטיבית כוללת צילום של "חרב למראה ימי הביניים מונחת על אבן גדולה". פטרס שיתפה גם פוסטים של תמונות מימי הביניים. לקראת האלבום, קיימה פטרס מופע במסגרת סדרת Citi Concert אותו שידרו ב-NBC.

 שם וקונספט 
שם האלבום הגיע לאחר שפטרס נפגשה עם ה-A&R שלה, וונדי גולדשטיין, בעקבות הדלפת אלבום הבכורה שלה שתוכנן אז Problématique. היא עודדה את הזמרת "לכתוב יותר ולהאכיל את החיה", מה שנתן לה השראה לקרוא לאלבום בשם זה לאחר השיחה שלהן. פטרס גם תיארה את האלבום כאישי ביותר שלה, ואמרה שהוא כולל "רגעים פגיעים ואמיתיים [עבורה]", ולהבדיל מפרויקטים שהוציאה בעבר שלה כדוגמת  (2019) ו- (2022), שם היא גילמה דמויות כדי להתאים לנרטיב המוזיקלי שלהם.

לפי אמזון מיוזיק, הקונספט של האלבום התבסס על "ספין של ימינו על הסיפור היווני הקלאסי אודות אנדרומדה" עם מילים על "הקרבה של כל חלק מעצמך לתשוקה הגדולה ביותר שלך בחיים". האסתטיקה כוללת תפאורה מימי הביניים מוקפת בסלעים, חרב ושלשלאות, בעוד שהעטיפה צולמה בידי הצלם האמריקאי לוק גילפורד.

 הרכב 
Feed the Beast הוא אלבום פופ ודאנס, המשלב מספר תתי-ז'אנרים בשירים שלו, כגון יורופופ, האוס, הייפרפופ, ודיסקו. רבות מהרצועות נוצרו בהשראת המוזיקה שפטרס האזינה לה בעת שגדלה באירופה. מבחינה לירית, הוא תואר על ידי הזמרת כאלבום אישי וחוקר נושאים של אהבה, שברון לב ונהנתנות, עם רמיזות מיניות רבות על הרכבו. סטיבן דאו מבילבורד השווה את המוזיקה מ-Feed the Beast למוזיקה של קסקדה ובסהאנטר. מייגן גריי ואלי מיור מאינדיפנדנט השוו גם הם את המוזיקה לזו של בסהאנטר.

 קידום 
הסינגל המוביל מתוך האלבום "Alone" פורסם ב-21 באפריל 2023. בשיר מתארחת הראפרית ניקי מינאז' והוא דורג במקום ה-55 במצעד הבילבורד הוט 100. פטרס הכריזה על "King of Hearts" כסינגל השני מהאלבום בציוץ מ-TouchTunes. הוא נכלל גם ברשימת ההשמעה של ספוטיפיי, הכוללת שירים מסוגת ההייפרפופ. סינגלים שפורסמו בעבר כדוגמת "Coconuts" ו-"Brrr" נכללו בסופו של דבר ברשימת הרצועות הסופית של האלבום, בעוד שהשיר "Unholy", שיתוף הפעולה של פטרס עם סם סמית', מופיע כרצועת בונוס. המטרה הייתה לעזור בקידום המסחרי של האלבום ותוספת הלהיט לתוכו העניק לו צפיות והשמעות נוספות ברשתות הסטרימינג השונות.

בנוסף לכך, יצאה פטרס לסיבוב הופעות עולמי בשם "Feed the Beast World Tour", במטרה להמשיך ולעזור בקידום המסחרי של האלבום ברחבי העולם.

 ביקורת 
ב-Metacritic, המקצה ביקורת בסולם 100, Feed the Beast קיבל ציון ממוצע של 63 על סמך תשע ביקורות, מה שמצביע על "ביקורות חיוביות בדרך כלל".

בביקורת חיובית, ניק לוין מ-NME כינה את האלבום "מופע משעשע להפליא עבור כוכבת פופ", ושיבח את יכולתה של פטרס "ללכת עמוק" כשהיא רוצה, תוך הבנת "הריגוש של אסקפיזם מטופש". קיילי ווטסון מ-The Line of Best Fit ביקרה אותו בחיוב, וכינתה אותו "סיבוב הופעות קולי של המנוני דאנס אופוריים". גם פועליה של פטרס ככותבת שירים וכמבצעת זכו לשבחים. מבקרים רבים חשבו שהוא לא עמד ברמת האומנות הרגילה של פטרס. כשכתב עבור פיצ'פורק, שאד ד'סוזה כינה את האלבום "בטוח מדי" ונותר מאוכזב, וקבע שפטרס "נתנה לכל המהות [שלה] להתבטל". בכתבה עבור הגרדיאן, אלכסיס פטרידיס חשבה שהאלבום הוא " החמצה של הזדמנות לפרוץ דרך" והייתה ביקורתית יותר כלפי כמה שירים, כמו "Coconuts". אלכסה קאמפ מ-Slant שיבחה כמה שירים כמו "Thousand Pieces" ו-"Minute", אך כינתה את האלבום "בטוח מדי" אחרי המיני-אלבום Slut Pop שלהבדיל ממנו, היה נועז יותר.

 רשימת רצועות 

 מיקומי שיא 

 קישורים חיצוניים 

 הערות שוליים 

קטגוריה:אלבומי בכורה מ-2023
קטגוריה:אלבומי קים פטרס
קטגוריה:אלבומים באנגלית
קטגוריה:אלבומים שהופקו על ידי ד"ר לוק
קטגוריה:אלבומים שהופקו על ידי מקס מרטין
קטגוריה:אלבומי חברת ריפבליק רקורדס